Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 10/13/8806	Košice, 29.10.2013
EEČ : 2-65-320-2013

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 1, odsek 3 písmeno a, písmeno b Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 215 odsek 1 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
predchádzajúcej vzájomnej dohode v obvode železničnej stanice Haniska pri Košiciach, v okrese XXXXX - okolie, za pomoci klieští, ktoré si priniesli so sebou, prestrihli visiaci zámok na plechových dverách skladu zvrškového materiálu, vnikli dovnútra, odkiaľ odcudzili dvojkolesový ručný vozík zn. Liberta sivej farby a 2.000 Kg šrotového zvrškového materiálu (pokladnice, spojky, zvierky, vrtule), ktoré následne ukryli do kríkov a na druhý deň časť zvrškového odpredali v zberni druhotných surovín, čím takto krádežou vozíka spôsobili pre Železnice SR, Oblastné riaditeľstvo SMSÚ ŽTS TO XXXXX, Masarykova 27, škodu vo výške 39,11 € a krádežou šrotového zvrškového materiálu spôsobili pre Železnice SR, Centrum logistiky a obstarávania XXXXX, Pri bitúnku 2, škodu vo výške 518,16 €,

	v presne nezistený deň v dobe od 04. 12. 2012 do 06.00 hod. dňa 07. 01. 2013 po predchádzajúcej vzájomnej dohode v rušňovom depe Haniska pri Košiciach v okrese XXXXX - okolie, odcudzili z trakčného motora odstaveného motorového rušňa č. 752.025-7  3 m dlhý silový vodič typu 3 CHBU o priereze 1x185 mm2, z trakčných motorov odstaveného motorového rušňa č. 752.069-5 odcudzili 184m silových vodičov typu 3 CBHU o priereze 1x185mm2, 32 ks káblových ôk typu Cu KDR 185/12 M12, 64 ks skrutiek typu M12x30, 64ks podložiek typu M12x12,2, 64 ks matíc typu M12mm, 128 ks podložiek typu M12x13, 16 ks izolačných gumených hadíc o celkovej dĺžke 6,4 m, 32 ks sťahovacích pások, z trakčných motorov odstaveného motorového rušňa č. 751.071-2 odcudzili 184m silových vodičov typu 3 CHBU o priereze 1x185mm2, 32 ks káblových ôk typu Cu KDR 185/12 M12, 64 ks skrutiek typu M12x30, 64 ks podložiek typu M12x12,2, 64 ks matíc typu M12mm, 128 ks podložiek typu M12x13, 16 ks izolačných gumených hadíc o celkovej dĺžke 6,4 m, 32 ks sťahovacích pások, čím bolo Železničnej spoločnosti CARGO SLOVAKIA a. s. XXXXX spôsobená škoda vo výške 14.602,88 €,

lebo je nepochybné, že skutok nespáchal obvinený

Odôvodnenie:
Uznesením povereného príslušníka PZ sp. zn. KRP-63/Ž-KE-KE-2013 zo dňa 11. 06. 2013 a 01. 07. 2013 bolo vznesené obvinenie XXXXX pre prečin krádeže podľa § 20 Tr. zákona, § 212 ods. 2 písm. a) Tr. zákona na tom skutkovom základe, ako je uvedené vo výrokovej časti tohto uznesenia.

	V priebehu vyšetrovania bol vypočutý obvinený XXXXX, ktorý poprel spáchanie trestných činov.

V uvedenej trestnej veci boli spolu s obv. XXXXX obvinení aj XXXXX, XXXXX, ml. XXXXX a ml. XXXXX. Títo pri svojich výsluchoch zhodne uviedli, že pri uvedených krádežiach obv. XXXXX s nimi nebol a nemohol sa ich zúčastniť.

	Trestného činu krádeže podľa § 212 ods. 2 písm. a) Tr. zákona sa dopúšťa ten, kto si prisvojí cudziu vec tým, že sa jej zmocní a čin spácha vlámaním. 

V priebehu vyšetrovania, z výpovedí obvinených a svedkov vyplýva, že obv. XXXXX sa v inkriminovanom čase nedopustil trestných činov krádeže, čo bolo potvrdené výpoveďami spoluobvinených XXXXX. 

		Vzhľadom na vyššie uvedené skutočnosti bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexander Chomča
prokurátor